2021 आईसीसी पुरुष टी20 विश्व कप
कुल 45 मैचों के साथ टी20 वर्ल्ड कप में दो राउंड होंगे। राउंड 1 में आठ टीमें (बांग्लादेश, श्रीलंका, आयरलैंड, नीदरलैंड, स्कॉटलैंड, नामीबिया, ओमान और पापुआ न्यू गिनी) हैं, जिसमें से शीर्ष चार टीमें सुपर 12 में खेलेगी। 24 अक्टूबर 2021 से शुरू होने वाले सुपर 12 में राउंड 1 की चार टीमें और शीर्ष आठ रैंकिंग वाली टी20आई टीमों के बीच 30 मैच खेलें जायेंगे। इन टीमों को छह-छह के दो समूहों में बांटा जाएगा। इसके बाद दो सेमीफाइनल और फिर फाइनल होगा। 16 जुलाई 2021 को, आईसीसी ने टूर्नामेंट के लिए समूहों की पुष्टि की, जो 20 मार्च 2021 तक टीमों की रैंकिंग पर तय किए गए थे। 17 अगस्त 2021 को, आईसीसी ने फर्स्ट राउंड और सुपर 12 के लिए कार्यक्रम की पुष्टि की।
ट्वेन्टी-२० अंतरराष्ट्रीय क्रिकेट के शतकों की सूची
एक ट्वेन्टी-२० अंतरराष्ट्रीय मैच दो मान्य टी-२० टीमों के बीच खेला जाता है। इस प्रारूप में सभी अंतरराष्ट्रीय मैच अंतर्राष्ट्रीय क्रिकेट परिषद (आईसीसी) द्वारा आयोजित किये जाते है। इस प्रारूप में दोनों टीमें एक-एक पारी खेलती है जिसमें प्रत्येक को २०-२० ओवर खेलने को मिलते है। इस प्रारूप की शुरुआत मुख्य रूप से इंग्लैंड और वेल्स क्रिकेट बोर्ड ने की थी जब पहली बार १३ जून २००३ को ट्वेन्टी-२० कप में पहला मैच खेला गया था। जबकि पहला अंतर्राष्ट्रीय मैच १७ फरवरी २००५ को न्यूज़ीलैंड और ऑस्ट्रेलियाई टीम के बीच खेला गया था जिसमें ऑस्ट्रेलिया ने कीवी टीम को ४४ रनों से हराया था। यह मुकाबला ऑकलैंड के इडेन पार्क क्रिकेट मैदान पर खेला गया था।